са записани в отчетите на сертифициращия орган.
 (8)
 Предвидените в настоящия регламент мерки са в съответствие със становището на комитета, създаден съгласно член 63 от Регламент (ЕС) No 223/2014.
 (9)
 Тъй като вече са извършени плащания за съответния фонд и могат да възникнат нередности, разпоредбите на настоящия регламент следва да започнат да се прилагат незабавно. Ето защо настоящият регламент следва да влезе в сила в деня след деня на публикуването му в Официален вестник на Европейския съюз,
 ПРИЕ НАСТОЯЩИЯ РЕГЛАМЕНТ:
 Член 1
 Предмет
 Настоящият регламент определя честотата и формата на докладването на нередности, посочено в член 30, параграф 2, шеста алинея от Регламент (ЕС) No 223/2014.
 Член 2
 Честота на докладването на нередности
 1. В срок от два месеца след края на всяко тримесечие държавите членки изпращат на Комисията първоначалния доклад за нередности, посочен в член 3 от Делегиран регламент (ЕС) 2015/1972.
 2. Държавите членки изпращат на Комисията доклада за последващи действия, посочен в член 4 от Делегиран регламент (ЕС) 2015/1972, във възможно най-кратък срок след получаване на съответната информация.
 3. Съответната държава членка незабавно докладва на Комисията открити или предполагаеми нередности, посочвайки други засегнати държави членки, когато нередностите могат да имат отражение извън нейната територия.
 Член 3
 Формат на докладването
 Информацията, посочена в членове 3 и 4 от Делегиран регламент (ЕС) 2015/1972, се изпраща по електронен път, като се използва Системата за управление на нередностите, създадена от Комисията.
 Член 4
 Използване на еврото
 1. Сумите, докладвани от държавите членки, са в евро.
 2. Държавите членки, които не са приели еврото за своя парична единица към датата на представяне на доклада по член 3, параграф 2 от Делегиран регламент (ЕС) 2015/1972, превръщат в евро сумите, изразени в национална валута, в съответствие с член 43 от Регламент (ЕС) No 223/2014. Когато разходите не са записани в отчетите на сертифициращия орган, се използва най-актуалният месечен счетоводен обменен курс, публикуван по електронен път от Комисията към момента на първоначално докладване.
 Член 5
 Влизане в сила
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 юли 2015 година.
 За Комисията
 Председател
 Jean-Claude JUNCKER
 (1) ОВ L 72, 12.3.2014 г., стр. 1.
 (2) Делегиран регламент (ЕС) 2015/1972 на Комисията от 8 юли 2015 г. за допълване на Регламент (ЕС) No 223/2014 на Европейския парламент и на Съвета със специфични разпоредби относно докладването на нередности по отношение на Фонда за европейско подпомагане на най-нуждаещите се лица (вж. страница 11 от настоящия брой на Официален вестник).
 (3) Регламент (ЕС) No 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и